Ο **Νικόλαος Περσίδης** (Χαλκίδα, 8 Σεπτεμβρίου 1995), είναι Έλληνας επαγγελματίας καλαθοσφαιριστής. Έχει ύψος 2,00 μέτρων και αγωνίζεται ως σμολ φόργουορντ στον Άρη Θεσσαλονίκης.

Επαγγελματική σταδιοδρομία
--------------------------

Ο Περσίδης ξεκίνησε την επαγγελματική του πορεία, ενώ ήταν ακόμη σπουδαστής, το 2011, στον ελληνικό σύλλογο ΑΓΕ Χαλκίδας. Το 2013, ο προπονητής του Ικάρου Χαλκίδας Γεώργιος Καλαφατάκης, τον επέλεξε για να πάει στην ομάδα εκείνη τη χρονιά. Την περίοδο εκείνη ο σύλλογος έπαιζε στη Χαλκίδα, αντί για την κανονική του έδρα την Καλλιθέα. Στη συνέχεια, πέρασε μία χρονιά με το Ψυχικό. Ακολούθως, έπαιξε με το Παγκράτι και τον Ιωνικό Νικαίας. Με τον Ιωνικό Νικαίας άρχισε να παίρνει μεγάλο χρόνο συμμετοχής.

Για την περίοδο 2017–18, ο Περσίδης μεταπήδησε στον Εθνικό Πειραιώς, τον οποίο βοήθησε να οδηγήσει στα πλέι οφ της Α2 Κατηγορίας. Κατά τη διάρκεια αυτής της χρονιάς, εμφανίστηκε σε 32 αγώνες και είχε μέσο όρο 5,6 πόντους και 4,3 ριμπάουντ, σε 18 λεπτά που έπαιξε ανά παιχνίδι. Την επόμενη χρονιά αγωνίστηκε με τον Διαγόρα Δρυοπιδέων στην Α2 Κατηγορία. Με τον Διαγόρα εμφανίστηκε σε 29 αγώνες και είχε μέσο όρο 6,2 πόντους και 4 ριμπάουντ, σε 16,5 λεπτά συμμετοχής ανά παιχνίδι.

Η εμφάνιση του Περσίδη με τον Διαγόρα έγινε αντιληπτή από το προπονητικό και σκάουτινγκ επιτελείο του Παναθηναϊκού. Τελικά, εντάχθηκε στους «πρασίνους» το καλοκαίρι του 2019. Είχε υπογραφεί κατά κύριο λόγο από την ομάδα για να χρησιμοποιηθεί ως βοηθητικός παίκτης, μαζί με τον Κώστα Παπαδάκη, ο οποίος είχε επίσης μία παρόμοια θέση στην ομάδα.

Στις 26 Δεκεμβρίου 2020, ο Περσίδης μετεγράφη στο Λαύριο για το υπόλοιπο της χρονιάς. Στην κανονική διάρκεια του πρωταθλήματος και τα play offs είχε 1.38 πόντους μέσο όρο και 1 ριμπάουντ σε 7.53 λεπτά συμμετοχής. Στις 24 Ιουλίου 2021, ανανέωσε με την ομάδα της λαυρεωτικής. Τη σεζόν 2021-22, είχε κατά μ.ο. 4.48 πόντους και 2.5 ριμπάουντ, ανά αγώνα, καταγράφοντας 48.9% ευστοχία στα τρίποντα.

Στις 13 Ιουλίου 2022, ανακοινώθηκε από την ομάδα της Α.Ε.Κ. έως το τέλος της αγωνιστικής περιόδου 2022-23. Στις 15 Δεκεμβρίου 2022, αποτέλεσε παρελθόν από την ομάδα έχοντας αγωνιστεί σε 7 αγώνες Πρωταθλήματος με 2.57 πόντους μέσο όρο σε 8.43 λεπτά συμμετοχή, ενώ, στο Τσάμπιονς Λιγκ σε 4 αγώνες είχε 1.5 πόντο μέσο όρο σε 8.7 λεπτά συμμετοχής.

Στις 17 Δεκεμβρίου 2022, ανακοινώθηκε από την ομάδα του Περιστερίου μέχρι το τέλος της αγωνιστικής περιόδου 2022-2023.

Στις 4 Ιουλίου 2023, υπέγραψε διετές συμβόλαιο συνεργασίας με τον Άρη Θεσσαλονίκης.

Εθνική ομάδα
------------

Ο Περσίδης επιλέχθηκε στην ελληνική εθνική ομάδα 3Χ3 για τους Μεσογειακούς Αγώνες 2018, που πραγματοποιήθηκαν στην Ταραγόνα της Ισπανίας.

Τίτλοι
------

### Συλλογικοί

#### Παναθηναϊκός

* Πρωτάθλημα Ελλάδας: (2020)

Παραπομπές
----------

1. ↑  NIKOS PERSIDIS 2.00.
2. ↑  «Παναθηναϊκός: Επίσημα ο Περσίδης στο Λαύριο». *Eurohoops*. 26 Δεκεμβρίου 2020. Ανακτήθηκε στις 13 Ιουλίου 2022.
3. ↑  Πάλλας, Γιάννης (24 Ιουλίου 2021). «Λαύριο: Ανανεώνει ο Περσίδης!». *Onsports.gr*. Ανακτήθηκε στις 13 Ιουλίου 2022.
4. ↑  «ΑΕΚ: Ανακοίνωσε την συμφωνία της με τον Νίκο Περσίδη | Gazzetta». *www.gazzetta.gr*. Ανακτήθηκε στις 13 Ιουλίου 2022.
5. ↑  «ΑΕΚ και Περσίδης χώρισαν τους δρόμους τους». *www.sport24.gr*. Ανακτήθηκε στις 19 Δεκεμβρίου 2022.
6. ↑  «Το Περιστέρι bwin ανακοίνωσε την απόκτηση του Περσίδη». *www.sport24.gr*. Ανακτήθηκε στις 19 Δεκεμβρίου 2022.
7. ↑  «Άρης μεταγραφές: Περσίδης διετίας στους «κίτρινους» | Gazzetta». *www.gazzetta.gr*. Ανακτήθηκε στις 4 Ιουλίου 2023.

Εξωτερικοί σύνδεσμοι
--------------------

* Προφίλ στο Eurobasket.com
* Προφίλ στην Α1 ΕΣΑΚΕ
* Προφίλ στην ΚΑΕ Παναθηναϊκός